पठेश्वर गजानंद मंदिर में मनाया फागोत्सव
जीत के विद्यार्थी डांस प्रतियोगिता में प्रथम
मोगड़ास्थित जीत ग्रुप आफ इंस्टीट्यूशंस के विद्यार्थियों ने भारतीय प्रौद्योगिकी संस्थान (आईआईटी) राजस्थान की ओर से आयोजित वार्षिकोत्सव इग्नेस-2017 में ग्रुप डांस प्रतियोगिता में प्रथम स्थान प्राप्त किया। जोधपुर इंस्टीट्यूट आफ इंजीनियरिंग एंड टेक्नालॉजी के तृतीय वर्ष के विद्यार्थी सय्यद जुबेर अली के नेतृत्व में एक टीम बनाई गई। जिसका नाम एक्सक्लूजिव क्रू था इसमें मो. नदीम, इमरान, दिनेश, आवेष, चित्रेश, सनोबर, जिज्ञासा एवं तरुण शामिल थे। इस ग्रुप ने ग्रुप डांस प्रतियोगिता में प्रथम स्थान प्राप्त किया। पुरस्कार स्वरूप इन विद्यार्थियों को 45000 रुपए का नकद पुरस्कार दिया गया। कॉलेज के प्राचार्य प्रोफेसर राजेंद्र करवा ने छात्रों को बधाई देकर उज्ज्वल भविष्य की कामना की।
बेस्टआउट आफ वेस्ट प्रदर्शनी में दिखाया टैलेंट
महेशपब्लिक स्कूल में प्रांगण में बेस्ट आउट आफ वेस्ट की प्रदर्शनी का आयोजन किया गया। इसमें कक्षा 1 से 10 तक के विद्यार्थियों ने भाग लिया। विद्यार्थियों ने अखबार की रद्दी को उपयोग में लेते हुए फोटो फ्रेम, बास्केट्स बॉल हैंगिंग का प्रदर्शन किया। इसके अलावा घर में उपयोग में नहीं आने वाली कई चीजों से सजावटी आइटम का प्रदर्शन भी किया। विद्यालय प्राचार्य ने विद्यार्थियों के क्रिएटिविटी की प्रशंसा की। विद्यालय चेयरमैन कैलाश मोदी ने ऐसे आयोजन को उपयोगी बताया।
टिड्डीनियंत्रण केंद्र का किया शैक्षणिक भ्रमण
लाचूमेमोरियल कॉलेज ऑफ साइंस एंड टेक्नोलॉजी के एमएससी प्राणी शास्त्र विभाग के विद्यार्थियों ने टिड्डी नियंत्रण केंद्र का शैक्षणिक भ्रमण किया। केंद्र के जोनल निदेशक डॉ. एसके वर्मा ने केंद्र संबंधित विभिन्न इकाइयों द्वारा टिड्डी नियंत्रण के लिए किए जा रहे विभिन्न महत्वपूर्ण कार्यों की विस्तृत जानकारी दी। चंद्रशेखर शर्मा ने टिड्डी के अवलोकन के लिए इस्तेमाल किए जा रहे अत्याधुनिक उपकरण ई-लोकस्ट-3 की कार्यप्रणाली के बारे में बताया। डॉ. ओमप्रकाश चौधरी ने कीटनाशकों के छिड़काव में प्रयुक्त होने वाले अत्याधुनिक यंत्र माइक्रोनियर, अल्टरा प्लस की कार्यप्रणाली को प्रदर्शित किया। कॉलेज प्राचार्य प्रो. राजीव माथुर ने बताया कि विद्यार्थियों के विकास के लिए इस प्रकार के शैक्षणिक भ्रमण जरूरी हैं।
मिड-डेमील संबंधी एसएमएस रोज करने के निर्देश
जिलेकी सभी सरकारी स्कूलों, मदरसों केंद्रीय रसोई घर में बनाए जाने वाले राष्ट्रीय पोषाहार मिड-डे मील का मासिक दैनिक मैसेज तय समय पर करने के निर्देश जारी किए हैं। मिड-डे मील के जिला प्रभारी राजेश दाधीच के अनुसार मासिक एसएमएस के तहत प्रत्येक माह के पहले दिन स्कूल में कक्षा 1 से 5 तथा 1 से 8 तक का नामांकन का मैसेज सुबह 12 बजे से पहले करने के निर्देश दिए। इसी तरह, डेली एसएमएस के तहत लाभांवित होने वाले बच्चों की सूचना एसएमएस से रोजाना दोपहर दो बजे से पहले करना जरूरी है। ऐसा नहीं करने वाली स्कूलों के खिलाफ विभागीय कार्यवाही की जाएगी।
एबीवीपीपूर्व प्रदेशाध्यक्ष घोष का जन्मदिन मनाया
अखिलभारतीय विद्यार्थी परिषद के पूर्व प्रदेशाध्यक्ष राष्ट्रीय कार्यकारिणी सदस्य हेमंत घोष का 44वां जन्मदिन पाल स्थित पवनपुत्र रिसोर्ट में मनाया गया। इस मौके पर ओमप्रकाश विश्नोई, पदमसिंह कच्छवाह, जगदीश देवासी, जसवंतसिंह इंदा, वीरेंद्रप्रताप सिंह, डॉ. भागीरथ भादू, रमेश प्रजापत, महिपाल बाबल, बाबूलाल प्रजापत, अक्षय बैरड़ सहित कई लोग मौजूद थे।
आठवींबोर्ड परीक्षा के केंद्राधीक्षकों की बैठक आज
आठवींबोर्ड पूर्णता प्रमाण पत्र परीक्षा 2017 के जोधपुर केंद्राधीक्षकों की शुक्रवार को बैठक आयोजित की जाएगी। जिला शिक्षा अधिकारी प्रारंभिक शिक्षा धर्मेंद्र जोशी के मार्गदर्शन शैक्षिक प्रकोष्ठ अधिकारी प्रारंभिक शिक्षा एवं बीईईओ सर्व शिक्षा अभियान जोधपुर शहर परीक्षा प्रभारी अरविंद कुमार व्यास की मौजूदगी में राजकीय माध्यमिक विद्यालय पुलिस लाईन जोधपुर में दोपहर 2 बजे से होने वाली बैठक में परीक्षा के सफल संचालन की जानकारी दी जाएगी।
हृदयरोगी शिशु के लिए जुटाए 1 लाख रुपए
राष्ट्रीयवंचित लोक मंच के राष्ट्रीय अध्यक्ष सचिन सर्वटे ने हृदय रोग से ग्रसित शिशु के लिए सोशल मीडिया पर मुहिम चलाकर एक लाख रुपए एकत्र किए। यह राशि पूर्व मुख्यमंत्री अशोक गहलोत ने शिशु के माता-पिता को दी। सर्वटे ने बताया कि इसमें उनके अनेक साथियों ने सहयोग किया। इस अवसर पर संगठन के राष्ट्रीय उपाध्यक्ष पवन नकवाल, राष्ट्रीय महासचिव प्रकाश हडाले, सत्यनारायण बारेसा, सुनील डागर, वीरेंद्र गोडिवाल, विनय महार, राजेश चांवरिया, लोकेश उमरवाल, श्यामलाल मकवाना, जितेश जैदिया, शैलेंद्र बारासा, रवि वाल्मीकि आदि मौजूद थे।
कैशलेसलेनदेन को प्रोत्साहित करने का प्रस्ताव
साक्षरभारत मिशन के तहत जिले में संचालित गतिविधियों के क्रियान्वयन की समीक्षा भावी रूपरेखा निर्धारण के लिए गुरुवार को कलेक्ट्रेट के अटल सेवा केंद्र में बैठक आयोजित की। बैठक की अध्यक्षता जिला लोक शिक्षा समिति के पदेन अध्यक्ष जिला प्रमुख पूनाराम चौधरी ने की। बैठक में प्रेरकों के माध्यम से स्वच्छ भारत मिशन के तहत शौचालय निर्माण कैशलेस लेनदेन को प्रोत्साहित करने का प्रस्ताव लिया गया। इस दौरान कलेक्टर विष्णुचरण मल्लिक, मुख्य कार्यकारी अधिकारी प्रदीप के. गावंडे, जिला शिक्षा एवं सतत शिक्षा अधिकारी जगदीशचंद्र उपस्थित थे।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva